टेल पर लिखा- तूफान आ रहा है; पहली बार अमेरिकी F-35 फाइटर प्लेन भी शामिल हुए
Bangalore Aero India Show Live Update - बेंगलुरु के येलहांका के एयर फोर्स स्टेशन में एयरो इंडिया 2023 की शुरुआत हो चुकी है।प्रधानमंत्री नरेंद्र मोदी की मौजूदगी में एशिया के सबसे बड़े एयर शो का 14वां एडिशन है।
एयरो इंडिया के 14वें एडिशन की शुरुआत सोमवार को बेंगलुरु के येलहांका के एयर फोर्स स्टेशन पर हुई। यह एयर शो पांच दिन चलेगा। प्रधानमंत्री नरेंद्र मोदी ने इसका उद्घाटन किया। इस शो में सबसे ज्यादा सुर्खियों HLFT-42 ने बटोरीं। इसकी टेल पर हनुमानजी की फोटो है। साथ ही एक मैसेज भी लिखा है- The Storm Is Coming (तूफान आ रहा है)।
शो में पहली बार दो अमेरिकी F-35 फाइटर एयरक्राफ्ट प्रदर्शित किए गए। इसके साथ ही F-16 और F-18 भी शो में शामिल हुआ। अमेरिका ने F-18 भारत को बेचने की पेशकश की है। शो के उद्घाटन के दौरान PM मोदी ने कहा, 'पहले यह सिर्फ एयर शो था, लेकिन अब ये भारत की ताकत बनकर उभर रहा है। कोरोना काल के बाद पहली बार इस शो में दर्शक भी शामिल हो रहे हैं।'
13 फरवरी से 17 फरवरी तक चलने वाला शो मेक इन इंडिया, मेक फॉर द वर्ल्ड प्लान के मुताबिक स्वदेशी टेक्नोलॉजी को प्रदर्शित करने और विदेशी कंपनियों के साथ साझेदारी बनाने पर केंद्रित है। इसकी थीम 'द रनवे टु ए बिलियन अपॉर्च्युनिटीज' है।
अब एयरो इंडिया शो की खास तस्वीरें...
देश की पहली फ्लाइंग टैक्सी 
IIT-मद्रास में बने 2017 के एक स्टार्टअप ने इस उड़ने वाली टैक्सी का बनाया है। ई-प्लेन कंपनी के फाउंडर प्रो. सत्य चक्रवर्ती है। ये टैक्सी 2 सीटर है और इसका वजन 200 किलो है। इसकी रेंज की बात करें तो ये फुली इलेक्ट्रिक टैक्सी एक बार चार्ज करने पर 200 किलोमीटर उड़ सकती है। इस टैक्सी की खासियत यह है कि ये वर्टिकली टेकऑफ कर सकती है।
PM मोदी की स्पीच की 5 बड़ी बातें...
एयरो इंडिया शो में खास, एक्सपोर्ट को बढ़ावा
35,000 वर्ग मीटर क्षेत्र में हो रहा यह शो लाइट कॉम्बैट एयरक्राफ्ट (LCA)-तेजस, HTT-40, डोर्नियर लाइट यूटिलिटी हेलिकॉप्टर (LHU), लाइट कॉम्बैट हेलिकॉप्टर (LCH) और उन्नत लाइट हेलिकॉप्टर (ALH) जैसे स्वदेशी एयर प्लेटफार्मों के एक्सपोर्ट को बढ़ावा देगा। इस शो में 32 देशों के रक्षा मंत्री शामिल हो रहे हैं। साथ ही रक्षा उपकरण कंपनियों के 73 CEO का गोलमेज मीटिंग हाेगी। इसके अलावा मंथन स्टार्ट-अप शो और बंधन इवेंट होगा।
75 हजार करोड़ के MoU साइन होंगे
एयरो इंडिया 2023 में 80 से ज्यादा देशों की भागीदारी देखी जाएगी। लगभग 30 देशों के मंत्रियों, ग्लोबल और इंडियन OEM के 65 CEO के शामिल होने की संभावना है। यह आयोजन लगभग 100 विदेशी और 700 भारतीय कंपनियों सहित 800 से ज्यादा डिफेंस कंपनियों की भागीदारी का भी गवाह बनेगा। शो के दौरान 75 हजार करोड़ के 251 MoU साइन किए जाएंगे।
राफेल समेत अन्य फाइटर का प्रदर्शन
एयर शो में वायु सेना के बेड़े में शामिल 36 राफेल के साथ एडवांस फोर्थ जनरेशन के मध्यम मल्टीरोल लड़ाकू विमान, HAL का स्वदेशी तेजस लाइट कॉम्बैट एयरक्राफ्ट का प्रदर्शन किया जाएगा। सुखोई-30 MKI फाइटर, ध्रुव और लाइट कॉम्बैट हेलिकॉप्टर (LCH) और लाइट यूटिलिटी हेलिकॉप्टर (LUH) और ड्रोन शो भी प्रमुख आकर्षण होंगे।
PM मोदी से जुड़ी ये खबरें भी पढ़िए...
1. कर्नाटक में एशिया की सबसे बड़ी हेलिकॉप्टर फैक्ट्री का उद्घाटन
प्रधानमंत्री नरेंद्र मोदी ने कर्नाटक के तुमकुरु में हिंदुस्तान एयरोनॉटिक्स लिमिटेड (HAL) की हेलिकॉप्टर फैक्ट्री का उद्घाटन किया। प्रधानमंत्री ने इस दौरान लाइट यूटिलिटी हेलिकॉप्टर (LUH) का भी अनावरण किया। मोदी ने अपने संबोधन में राफेल डील को लेकर कांग्रेस का नाम लिए बिना निशाना साधा। पूरी खबर पढ़ें...
2. दिल्ली-मुंबई एक्सप्रेस-वे के उद्घाटन में PM बोले- कांग्रेस को सैनिकों के पराक्रम पर शक था
प्रधानमंत्री नरेंद्र मोदी ने रविवार को देश के सबसे बड़े एक्सप्रेस-वे के पहले फेज का उद्घाटन किया। इसके बाद सभा में PM ने कहा- कांग्रेस सीमावर्ती इलाकों में सड़क बनाने से डरती थी। उन्हें लगता था कि दुश्मन हमारी बनाई सड़कों से चलकर देश के भीतर आ जाएगा। पूरी खबर पढ़ें ...